**PREDHODNI PROGRAM ODPRAVE POSLEDIC NEPOSREDNE ŠKODE NA STVAREH ZARADI NEURIJA S POPLAVAMI OD 14. DO 23. MAJA 2023**

Vsebina programa odprave posledic nesreče:

**1. Uvod**

**2. Opis dosedanjih aktivnosti**

2.1 Ocena škode

2.2 Predhodno zagotovljena sredstva za stroške intervencij

**3. Predhodni program odprave posledic**

3.1 Predlog nujnih ukrepov pri odpravi posledic nesreče

3.2 Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor

3.3 Ocena višine sredstev po posameznih ukrepih odprave posledic naravne nesreče na stvareh

3.4 Nosilci posameznih nalog

1. **Uvod**

Na podlagi Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23 in 95/23 – ZIUOPZP; v nadaljnjem besedilu: zakon) je Ministrstvo za naravne vire in prostor pripravilo Predhodni program odprave posledic neposredne škode na stvareh zaradi neurij s poplavami od 14. do 23. maja 2023. Predhodni program odprave posledic nesreče predloži minister, pristojen za odpravo posledic naravnih nesreč, v soglasju z ministrom, pristojnim za varstvo pred naravnimi in drugimi nesrečami, če ga predhodno potrdi komisija za odpravo posledic nesreč.

Predhodni program odprave posledic škode obravnava nujne ukrepe za preprečitev povečanja že nastale škode in zavarovanje življenj in premoženja prebivalstva pri odpravi posledic, nastalih ob neurjih s poplavami od 14. do 23. maja 2023 na območjih več občin v Koroški, Ljubljanski, Podravski, Pomurski, Posavski, Vzhodnoštajerski, Zahodnoštajerski in Zasavski regiji.

1. **Opis dosedanjih aktivnosti**
   1. ***Ocena škode***

Obilna deževja s poplavami in plazovi od 14. do 23. maja 2023 so prizadela Koroško, Ljubljansko, Podravsko, Pomursko, Posavsko, Vzhodnoštajersko, Zahodnoštajersko in Zasavsko regijo.

Uprava Republike Slovenije za zaščito in reševanje je 25. maja 2023 izdala Sklep za ocenjevanje škode na stvareh zaradi posledic obilnega deževja s poplavami in plazovi od 14. do 23. maja 2023,   
št. 844-18/2023-161- DGZR. Dne 1. junija 2023 je Uprava Republike Slovenije za zaščito in reševanje izdala dopolnilni Sklep za ocenjevanje škode na stvareh zaradi posledic obilnega deževja s poplavami in plazovi od 14. do 23. maja 2023, št. 844-18/2023-197-DGZR. V Sklepa za ocenjevanje škode na stvareh zaradi posledic obilnega deževja s poplavami in plazovi od 14. do 23. maja 2023 so bile zajete naslednje občine:

BREŽICE, KOSTANJEVICA NA KRKI, KRŠKO, SEVNICA, BISTRICA OB SOTLI, BRASLOVČE, DOBJE, DOBRNA, KOZJE, LAŠKO, LJUBNO, MOZIRJE, PODČETRTEK, POLZELA, PREBOLD, ROGAŠKA SLATINA, SOLČAVA, ŠENTJUR, ŠMARJE PRI JELŠAH, ŠMARTNO OB PAKI, ŠOŠTANJ, TABOR, MO VELENJE, VOJNIK, VRANSKO, ZREČE, BENEDIKT, CERKVENJAK, DUPLEK, KUNGOTA, HOČE - SLIVNICA, LENART, LOVRENC NA POHORJU, MO MARIBOR, MAKOLE, POLJČANE, PESNICA, RUŠE, SELNICA OB DRAVI, SLOVENSKA BISTRICA, SVETA ANA, SVETI JURIJ, SVETA TROJICA, ŠENTILJ, RAČE - FRAM, APAČE, BELTINCI, CANKOVA, DOBROVNIK, GORNJA RADGONA, GRAD, KRIŽEVCI, KUZMA, LJUTOMER, MURSKA SOBOTA, PUCONCI, RADENCI, RAZKRIŽJE, ROGAŠOVCI, SVETI JURIJ OB ŠČAVNICI, ŠALOVCI, TIŠINA, VELIKA POLANA, VERŽEJ, CIRKULANE, DESTRNIK, DORNAVA, GORIŠNICA, JURŠINCI, MAJŠPERK, MARKOVCI, ORMOŽ, PODLEHNIK, MO PTUJ, SREDIŠČE OB DRAVI, SVETI ANDRAŽ V SLOVENSKIH GORICAH, SVETI TOMAŽ, TRNOVSKA VAS, VIDEM, ZAVRČ, ŽETALE, MEŽICA, MISLINJA, PODVELKA, PREVALJE, MO SLOVENJ GRADEC, HRASTNIK,TRBOVLJE, ČRNOMELJ, METLIKA, ČRENŠOVCI, LENDAVA, MORAVSKE TOPLICE, RIBNICA NA POHORJU, RADLJE O DRAVI, DESTRNIK, KIDRIČEVO, SLOVENSKE KONJICE, OPLOTNICA, SVETI JURIJ V SLOVENSKIH KONJICAH, SVETA TROJICA V SLOVENSKIH KONJICAH, MO NOVO MESTO, ŠKOCJAN, ŠMARJEŠKE TOPLICE, ŠENTJERNEJ, RIBNICA, SODRAŽICA, VELIKE LAŠČE, DOBREPOLJE, KOČEVJE, KOSTEL in OSILNICA.

Škodo na stvareh v občinah so ocenile občinske komisije za ocenjevanje škode ob naravnih nesrečah. Škodo v gozdovih je ocenil Zavod za gozdove Slovenije, škodo na državnih cestah Direkcija Republike Slovenije za infrastrukturo, škodo na vodotokih Direkcija Republike Slovenije za vode. Škodo na kulturni dediščini je ocenil Zavod za varstvo kulturne dediščine Slovenije in je zajeta v oceni škode občinskih komisij. Ministrstvo za gospodarstvo, turizem in šport je prejemalo vloge za oceno škode v gospodarstvu.

Državna komisija za ocenjevanje škode po naravnih in drugih nesrečah je 7. avgusta 2023 potrdila oceno neposredne škode na stvareh zaradi obilnega deževja s poplavami in plazovi od 14. do   
23. maja 2023, ki so zajela Koroško, Ljubljansko, Podravsko, Pomursko, Posavsko, Vzhodnoštajersko, Zahodnoštajersko in Zasavsko regijo ter povzročila gmotno škodo. Škoda skupno znaša   
41.525.666,78 evra. Od skupnega zneska neposredne škode znaša škoda na kmetijskih zemljiščih 10.850.381,17 evra, škoda v gozdovih 57.537,91 evra, škoda na uničenih stavbah 471.241,30 evra, delna škoda na stavbah 1.821.332,38 evra, škoda na gradbeno-inženirskih objektih 15.056.710,09 evra, škoda na vodotokih 10.203.246,53 evra, škoda na gozdnih cestah 331.350,46 evra, škoda na državnih cestah 2.028.976,64 evra ter škoda v gospodarstvu 704.890,30 evra. Škoda na kulturni dediščini je vključena v delni škodi na stavbah v oceni škode občinskih komisij.

Ocenjena škoda na stvareh, brez škode v gozdovih, državnih cestah in gospodarstvu znaša 38.734.261,93 evra. Ocena škode na stvareh zajema škodo na kmetijskih zemljiščih, na stavbah, na gradbeno-inženirskih objektih, na vodotokih in na gozdnih cestah.

Ugotovljeno je, da končna ocena neposredne škode presega 0,3 promila načrtovanih prihodkov državnega proračuna za leto 2023 in je tako dosežen limit za uporabo sredstev državnega proračuna v skladu z zakonom in pripravo predhodnega programa.

* 1. ***Predhodno zagotovljena sredstva za stroške intervencij***

S sklepom št. 84300-6/2023/2 z dne 25. 5. 2023 se je Vlada Republike Slovenije odločila, da se občinam, ko bile v času od 16. do 23. maja 2023 poškodovane zaradi naravne nesreče večjega obsega v severovzhodni Sloveniji in so izčrpale sredstva občinskih proračunov, namenjenih za zagotavljanje osnovnih pogojev za življenje ter odpravljanje posledic naravnih in drugih nesreč, povrnejo upravičeni stroški intervencij. Vlada Republike Slovenije je zagotovila, da se stroški intervencij iz sredstev proračunske rezerve povrnejo občinam preko Ministrstva za obrambo, Uprave Republike Slovenije za zaščito in reševanje, na podlagi podanih zahtevkov kot povračilo stroškov intervencije, ki jih izkažejo z verodostojnimi listinami, vendar ne več, kot je ocenjena vrednost za posamezno lokalno skupnost iz preglednice 1 v skupni višini 1.779.061,00 evra.

Preglednica 1: Zagotovljena ocenjena sredstva občinam, za pokritje intervencijskih stroškov:

|  |  |  |
| --- | --- | --- |
| Zap. št. | OBČINA | Ocenjeni intervencijski stroški (EUR) |
|  | Apače | 10.850 |
|  | Beltinci | 11.000 |
|  | Benedikt | 18.730 |
|  | Cankova | 8.250 |
|  | Cerkvenjak | 3.690 |
|  | Cirkulane | 110.120 |
|  | Destrnik | 4300 |
|  | Dobrovnik | 3.500 |
|  | Dornava | 18.000 |
|  | Duplek | 22.450 |
|  | Gorišnica | 3.100 |
|  | Gornja Radgona | 94.800 |
|  | Grad | 2.000 |
|  | Hoče - Slivnica | 10.300 |
|  | Juršinci | 5.340 |
|  | Križevci | 14.200 |
|  | Kungota | 15.000 |
|  | Kuzma | 3.800 |
|  | Lenart v Sl. Goricah | 16.000 |
|  | Lendava | 5.000 |
|  | Ljutomer | 12.000 |
|  | Lovrenc na Pohorju | 8.500 |
|  | Majšperk | 86.300 |
|  | Makole | 18.500 |
|  | Maribor | 44.398 |
|  | Markovci | 12.500 |
|  | Moravske Toplice | 10.000 |
|  | Odranci | 1.100 |
|  | Ormož | 98.000 |
|  | Pesnica | 115.100 |
|  | Podlehnik | 32.000 |
|  | Poljčane | 2.800 |
|  | Ptuj | 155.400 |
|  | Puconci | 7.480 |
|  | Rače - Fram | 10.000 |
|  | Radenci | 58.000 |
|  | Razkrižje | 11.000 |
|  | Rogašovci | 12.000 |
|  | Ruše | 50.000 |
|  | Selnica ob Dravi | 20.000 |
|  | Selnica ob Dravi | 20.000 |
|  | Slovenska Bistrica | 43.000 |
|  | Središče ob Dravi | 10.500 |
|  | Sveta Ana v Slov Goricah | 100.000 |
|  | Sveta Trojica v Slov. Goricah | 3.000 |
|  | Sveti Andraž v Slov. Goricah | 57.250 |
|  | Sveti Jurij ob Ščavnici | 19.000 |
|  | Sveti Jurij v Slov. Goricah | 8.200 |
|  | Sveti Tomaž | 3.000 |
|  | Šentilj v Slovenskih Goricah | 200.000 |
|  | Tišina | 12.300 |
|  | Trnovska vas | 20.203 |
|  | Velika Polana | 5.000 |
|  | Veržej | 1.600 |
|  | Videm | 60.000 |
|  | Zavrč | 72.500 |
|  | Žetale | 18.000 |
|  | SKUPAJ | 1.779.061 |

**3. Predhodni program odprave posledic**

Na podlagi 11.a člena zakona se lahko za preprečitev povečanja že nastale škode in zavarovanje življenj in premoženja prebivalstva odloči o dodelitvi predplačila sredstev za odpravo posledic naravnih nesreč lokalnim skupnostim oziroma dodelitvi sredstev drugim neposrednim proračunskim uporabnikom na podlagi predhodnega programa odprave posledic nesreče.

* 1. ***Predlog nujnih ukrepov pri odpravi posledic nesreče***

Predplačilo sredstev se lahko dodeli lokalnim skupnostim oziroma se sredstva dodelijo drugim neposrednim proračunskim uporabnikom na podlagi predhodnega programa odprave posledic nesreče največ do višine 40 % predhodne ocene neposredne škode na stvareh, ki jo pripravi ministrstvo, pristojno za varstvo pred naravnimi in drugimi nesrečami.

Predhodni program odprave posledic nesreče vsebuje oceno neposredne škode pri posameznem upravičencu, predlog višine dodelitve sredstev posameznemu upravičencu ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče.

Kot nujni ukrepi pri odpravi posledic nesreče se upoštevajo:

* zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura;
* preprečitev nastanka dodatne škode na objektih zaradi pričakovanega jesenskega deževja;
* izvedbe rušitev močno poškodovanih objektov zaradi zagotavljanja varnosti ljudi in premoženja in odstranitev odloženih plavin;
* pričetek izvedbe sanacijskih ukrepov in geotehničnih ukrepov za zavarovanje stvari, lahko improviziranih ali začasnih ukrepov;
* zagotovitev izvedbe ustrezne pretočnosti poškodovanih rečnih strug z namenom zagotavljanja varstva pred škodljivim delovanjem voda in poplavne varnosti na ogroženih območjih;
* pričetek odprave poškodb na poškodovanih objektih vodne infrastrukture, vodnih in priobalnih zemljiščih, ki so namenjeni uravnavanju voda in varstvu pred škodljivim delovanjem voda.

Predlog višine dodelitve sredstev lokalnim skupnostim in drugim neposrednim proračunskim uporabnikom temelji na oceni škode, ki se nanaša na obrazce 5 in 5.g (gradbeno inženirski   
objekti – transportna infrastruktura, distribucijski cevovodi, in drugo, v lasti občine) ali plazove na   
obrazcih 3 (močno poškodovani objekti) oz. so ocenjeni opredeljeni kot škoda na obrazcih 5.v (vodotoki). Pri tem je upoštevana prioritetna obnova, izvedljivost ukrepov ter minimalni znesek   
8.000 evrov na posamezno občino oz. 20.000 evrov ocenjene škode ali manj, kadar ocena škode presega 1,5 % osnovnih prihodkov občine.

Občine, kjer je ocena škode ne dosega kriterija iz prejšnjega odstavka: Beltinci, Braslovče, Cankova, Črna na Koroškem, Destrnik, Krško, Mislinja, Poljčane, Prebold, Rogaševci, Solčava, Sveti Tomaž, Šalovci, Šmarje pri Jelšah, Tišina, Velenje, Velika Polana in Zreče.

Občini Cirkulane z daleč najvišjo oceno škode se dodeli 20 % od ocenjene škode, kar je manj kot drugim občinam (40 % od ocenjene škode). Ocenjeno je, da višine dodelitve sredstev zadostuje fiskalno šibki občini za izvedbo nujnih ukrepov iz predhodnega programa. Ista občina je bila glede na oceno škode najbolj poškodovana že v neurjih s poplavami 6. maja 2023.

Pri občini Ptuj in Radenci sta k oceni škode prišteta tudi plazova iz obrazca 1 (škoda na zemljiščih), ki močno ogrožata stanovanjske stavbe in so nujno potrebni geotehnični ukrepi za zavarovanje objektov.

Za obnovo državne vodne infrastrukture, upoštevajoč močno angažiranost izvajalcev – koncesionarjev pri izvajanju interventnih del po poplavah v avgustu, je možna zgolj ocena zmožnosti realizacije izvedbe ukrepov v proračunskem letu 2023. Predlagani predhodni program upošteva trenutno stanje po poplavah in stopnjo ogroženosti po posameznih objektih, ki je na vodotokih različna. Prioritetna zmožnost obnove na vodnogospodarskih objektih v proračunskem letu 2023 je ocenjena v višini do   
20 % ocenjene škode.

Preglednica 2: Predlog višine dodelitve sredstev posameznemu upravičencu – lokalne skupnosti in DRSV

|  |  |  |  |  |  |
| --- | --- | --- | --- | --- | --- |
| ZŠ | Občina | Ocena škode (obr. 5 in 5.gc., plaz na obr.3) | 1,5 % prihodki občine \* | Predlog višine dodelitve sredstev (EUR) | |
| 1 | Apače | 25.490,71 | 42.392,36 | 10.196,00 | |
| 2 | Benedikt | 31.761,23 | 30.737,82 | 12.704,00 | |
| 3 | Bistrica ob Sotli | 20.762,78 | 22.014,45 | 8.305,00 | |
| 4 | Cerkvenjak | 76.206,30 | 26.380,13 | 30.482,00 | |
| 5 | Cirkulane | 5.323.039,81 | 32.106,18 | 1.064.608,00 | |
| 6 | Dobrna | 151.707,81 | 27.663,06 | 60.683,00 | |
| 7 | Dornava | 33.459,79 | 30.423,75 | 13.383,00 | |
| 8 | Duplek | 158.973,12 | 71.922,83 | 63.589,00 | |
| 9 | Gornja Radgona | 83.248,47 | 92.127,12 | 33.299,00 | |
| 10 | Grad | 42.473,49 | 27.908,72 | 16.989,00 | |
| 11 | Hrastnik | 819.203,76 | 88.957,04 | 327.680,00 | |
| 12 | Juršinci | 286.257,48 | 29.165,16 | 114.502,00 | |
| 13 | Kostanjevica na Krki | 86.448,65 | 31.184,46 | 34.579,00 | |
| 14 | Kozje | 280.555,26 | 47.269,10 | 112.222,00 | |
| 15 | Kungota | 140.671,82 | 54.733,94 | 56.268,00 | |
| 16 | Laško | 111.044,49 | 159.198,75 | 44.417,00 | |
| 17 | Lenart | 338.886,19 | 86.080,20 | 135.554,00 | |
| 18 | Ljubno | 115.982,83 | 38.730,00 | 46.393,00 | |
| 19 | Ljutomer | 46.039,64 | 124.183,26 | 18.415,00 | |
| 20 | Lovrenc na Pohorju | 109.503,36 | 37.200,77 | 43.801,00 | |
| 21 | Majšperk | 96.782,45 | 54.609,69 | 38.712,00 | |
| 22 | Makole | 23.682,58 | 28.431,00 | 9.473,00 | |
| 23 | Maribor | 468.562,24 | 931.798,89 | 187.424,00 | |
| 24 | Mozirje | 98.060,16 | 49.082,24 | 39.224,00 | |
| 25 | Ormož | 200.558,68 | 144.379,26 | 80.223,00 | |
| 26 | Pesnica | 196.412,52 | 86.885,69 | 78.565,00 | |
| 27 | Podčetrtek | 157.895,09 | 49.878,78 | 63.158,00 | |
| 28 | Podlehnik | 33.541,18 | 27.070,83 | 13.416,00 | |
| 29 | Podvelka | 80.709,95 | 37.949,84 | 32.283,00 | |
| 30 | Prevalje | 111.745,76 | 69.640,55 | 44.698,00 | |
| 31 | Puconci | 68.272,83 | 77.297,76 | 27.309,00 | |
| 32 | Rače - Fram | 132.361,52 | 81.521,73 | 52.944,00 | |
| 33 | Razkrižje | 15.299,41 | 13.669,20 | 6.119,00 | |
| 34 | Ptuj | 30.074,00 | 213.071,19 | 12.029,00 | |
| 35 | Radenci | 20.050,72 | 51.713,25 | 8.020,00 | |
| 36 | Rogaška Slatina | 34.628,75 | 115.690,94 | 13.851,00 | |
| 37 | Ruše | 74.160,65 | 69.842,91 | 29.664,00 | |
| 38 | Selnica ob Dravi | 369.498,16 | 47.435,24 | 147.799,00 | |
| 39 | Sevnica | 217.984,87 | 217.626,77 | 87.193,00 | |
| 40 | Slovenj Gradec | 72.152,26 | 181.101,23 | 28.860,00 | |
| 41 | Slovenska Bistrica | 255.687,58 | 286.168,35 | 102.275,00 | |
| 42 | Središče ob Dravi | 21.710,67 | 23.111,13 | 8.684,00 | |
| 43 | Sveta Ana | 116.072,24 | 31.794,39 | 46.428,00 | |
| 44 | Sveta Trojica v Slovenskih Goricah | 208.528,18 | 26.016,18 | 83.411,00 | |
| 45 | Sveti Andraž v Slov. Goricah | 246.954,91 | 15.533,10 | 98.781,00 | |
| 46 | Sveti Jurij ob Ščavnici | 10.634,03 | 36.539,43 | 8.000,00 | |
| 47 | Sveti Jurij v Slov. Goricah | 591.847,47 | 27.640,14 | 236.738,00 | |
| 48 | Šentilj | 420.372,75 | 91.633,89 | 168.149,00 | |
| 49 | Šentjur | 92.240,79 | 217.645,11 | 36.896,00 | |
| 50 | Šmartno ob Paki | 39.910,94 | 35.428,59 | 15.964,00 | |
| 51 | Šoštanj | 108.773,44 | 96.664,41 | 43.509,00 | |
| 52 | Tabor | 58.291,75 | 23.510,75 | 23.316,00 | |
| 53 | Trbovlje | 228.627,88 | 150.920,06 | 91.451,00 | |
| 54 | Trnovska vas | 909.692,26 | 17.435,22 | 363.876,00 | |
| 55 | Veržej | 15.561,21 | 13.678,35 | 6.224,00 | |
| 56 | Videm | 1.129.945,24 | 71.979,99 | 451.978,00 | |
| 57 | Vojnik | 78.134,16 | 97.973,36 | 31.253,00 | |
| 58 | Vransko | 61.890,96 | 34.446,24 | 24.756,00 | |
| 59 | Zavrč | 86.925,55 | 19.267,14 | 34.770,00 | |
| 60 | Žetale | 265.235,81 | 20.302,49 | 106.094,00 | |
|  |  |  |  |  | |
|  |  |  | Skupaj: | 5.231.568,00 | |
|  |  |  |  | |
|  | Proračunski uporabnik | Ocena škode (obr. 5.v) |  | Predlog višine dodelitve sredstev | |
| 61 | DRSV | 10.203.246,53 | / | 2.040.649,00 | |
|  |  |  | Skupaj ZŠ 1-61: | 7.272.235,00 | |

Opomba:

\* informativen podatek zaradi ugotavljanja lastnega deleža občine. Uporabljen kot podatek pri ugotavljanju izpolnjevanja pogojev za možnost sofinanciranja obnove in izpolnjevanju pogodbenih obveznosti pred nakazilom sredstev. Izračunan iz podatkov primerne porabe, dohodnine in finančne izravnave občin za leto 2023 (vir: <https://www.gov.si/teme/financiranje-obcin/>): Tabela 4 – Izračun zneska PPi primerne porabe občin – leto 2023, stolpec 3

Prejemniki sredstev poročajo komisiji za odpravo posledic nesreč o porabi prejetih sredstev v   
12 mesecih od prejema sredstev. Poročilu morajo biti predložena ustrezna dokazila o porabi sredstev.

Predhodni program se nanaša na izvedbo nujnih ukrepov obnove, kot so:

1. pričetek izvedbe sanacijskih ukrepov in geotehničnih ukrepov za zavarovanje stvari z izvedbo improviziranih oz. nujnih ali začasnih sanacij zemeljskih plazov za preprečitev nadaljnjega ogrožanja ali izvedbo potrebnih geološko-geotehničnih raziskav in izdelavo projektne dokumentacije ne glede na to, v čigavi lasti je ogrožen objekt;
2. zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura:

* zagotovitve nujne prevoznosti cest in potrebnih dostopov;
* obnove, za katere ni potrebno pridobivanje dovoljenj za posege v prostor oz. se izvajajo kot nujna vzdrževalna dela v javno korist;
* dela na obnovi poškodovanih objektov, potrebnih za izvajanja lokalnih gospodarskih javnih služb (vodovodni in kanalizacijski sistemi);
* obnove poškodovanih objektov na področju varstva in izobraževanja otrok v lasti občine;
* obnove drugih objektov v lasti občine ali osebe javnega prava, katere ustanovitelj je občina;
* obnova gozdnih cest javnega značaja, za katere se v občinskem proračunu zagotavljajo sredstva za redno vzdrževanje;

1. pričetek odprave poškodb na poškodovanih objektih vodne infrastrukture, vodnih in priobalnih zemljiščih, ki so namenjeni uravnavanju voda in varstvu pred škodljivim delovanjem voda, ki vsebujejo:

* nujna obnovitvena dela na vodotokih, potrebna za vzpostavljanje vodnega režima, dela za preprečitev nastajanja nadaljnje škode na objektih vodne infrastrukture in
* obnove za zagotavljanje poplavne varnosti zaradi škodljivega delovanja voda.

Poročilu o porabi sredstev morajo biti priložena:

1. pregled uporabe sredstev po vrsti objekta in namenu;
2. pojasnila in dokazila o upravičenosti porabe sredstev glede na prejšnji odstavek s priloženo končno oceno škode za objekt;
3. dokazila, ki se nanašajo na oddajo javnega naročila;
4. s strani občine in odgovornih nadzornikov potrjeni računi za opravljene storitve ali gradbena dela;
5. dokazila o nakazilu sredstev s strani občine končnemu prejemniku sredstev.

Skladno s prvim odstavkom 3. člena zakona sredstva ni dopustno uporabiti za zagotovitev osnovnih pogojev za življenje, intervencije in druge ukrepe v skladu s predpisi, ki urejajo varstvo pred naravnimi in drugimi nesrečami.

* 1. ***Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor***

V okviru predhodnega programa bodo podpornih storitev tehnične pisarne prednostno deležne občine, kjer je potrebno zagotoviti delovanje vodooskrbnih sistemov in delovanje sistemov za odvajanje in prečiščevanje odpadnih voda, izvesti geotehnične ukrepe za zaščito stanovanjskih in drugih objektov zaradi plazenja tal in nanosov zemljine, vzpostaviti nujno varno prevoznost lokalne cestne mreže.

Za zagotavljanje vodooskrbe in delovanja kanalizacijskega omrežja in čistilnih naprav je potrebno takoj pristopiti k izdelavi nujne tehnične dokumentacije za izvedbo del ter dela v največji možni meri izvesti še v tem letu.

Pri izvedbi nujnih geotehničnih ukrepov je potrebno, na podlagi izdelanih inženirskih skic oz. geotehničnega mnenja za izvedbo sanacije, dela tudi izvesti. V primerih, ko inženirskih skic ni mogoče izdelati brez predhodnih geotehničnih raziskav, je potrebno še v tem letu izvesti ustrezne raziskave in pripraviti predlog sanacije.

Ravno tako je potrebno zagotoviti delovanje objektov javnih zavodov, ki so bili poškodovani in je njihovo delovanje onemogočeno, kot so: osnovne šole, vzgojno varstveni zavodi – vrtci, zdravstveni domovi in drugo. Na podlagi elaboratov sanacije je potrebno takoj pristopiti k izvedbi sanacijskih del.

Potrebna sredstva za strokovno tehnično podporo so ocenjena na zaokroženih 7,5 % skupne višine predhodnega programa.

* 1. ***Ocena višine sredstev po posameznih ukrepih odprave posledic naravne nesreče na stvareh***

Program vsebuje prikaz ocenjene višine potrebnih sredstev državnega proračuna po posameznih upravičencih in ukrepih. V preglednici 3 je podan predlog razdelilnika sredstev državnega proračuna. Sredstva se zagotavljajo v okviru sredstev državne proračunske rezerve in v okviru sredstev splošne proračunske rezervacije.

Na podlagi podatkov ocene škode, upoštevajoč projekcijo obsega lastnih sredstev občin, v višini 1,5 % prihodkov posamezne prizadete občine, je pripravljen predlog zagotovitve sredstev državnega proračuna. Ravno tako je pri oceni škode upoštevan ocenjen obseg sredstev, potrebnih za izvedbo geotehničnih ukrepov za zavarovanje stvari.

Preglednica 3: Pregled potrebnih sredstev po ukrepih

|  |  |
| --- | --- |
| Upravičenec (ukrep) | Predlog višine dodelitve državnih sredstev (EUR) |
| Lokalne skupnosti (obnova objektov v lasti oseb javnega prava oz. občinski infrastrukturni in javni objekti, izvedba geotehničnih ukrepov) | 5.231.586 |
| DRSV (obnova objektov vodne infrastrukture) | 2.040.649 |
| MNVP (informacijsko tehnična podpora za realizacijo) | 597.765 |
| **SKUPAJ** | 7.870.000 |

Predhodni program odprave posledic nesreče postane sestavni del programa odprave posledic nesreče.

* 1. ***Nosilci posameznih nalog***

***3.4.1 Ministrstvo za naravne vire in prostor***

Skladno z določili 30. člena zakona je Ministrstvo za naravne vire in prostor pristojno za izvajanje obnove:

– stvari v lasti oseb javnega prava iz 18. člena zakona,

– objektov v lasti oseb zasebnega prava in

– za odpravo škode na objektih vodne infrastrukture.

Financiranje teh nalog ministrstva gre v breme sredstev za odpravo posledic nesreč po zakonu.

Prioritetna obnova na vodnogospodarski infrastrukturi je določena v višini predvidenih zagotovljenih sredstev in z vidika nujnih del, ki jih je možno izvesti. Prednostno obnovo določi Direkcija Republike Slovenije za vode, glede na nujnost in možnost izvedbe del iz nabora objektov vodne infrastrukture.

V primeru, da so objekti vodne infrastrukture na območju, varovanem po predpisih s področja varstva narave ali kulturne dediščine, je pri izvedbi programa obvezno upoštevati tudi smernice in določbe predpisov s področja varstva narave in kulturne dediščine.

***3.4.2 Lokalne skupnosti***

Odprava posledic naravnih nesreč na objektih v lasti oseb javnega prava je sicer v pristojnosti Ministrstva za naravne vire in prostor, vendar je nosilec izvedbe načrtovanih ukrepov lokalna skupnost oziroma občina.

Občina je nosilec izvedbe obnove objektov, ki so v lasti občine ali v lasti oseb javnega prava, oziroma obnove občinske infrastrukture in obnove javnih objektov ter izvedbe geotehničnih ukrepov za zavarovanje stvari.

Posamezni občini se dodelijo sredstva predplačila iz sredstev državnega proračuna največ do višine razpoložljivih sredstev za obnovo, na podlagi sklenjene pogodbe med Ministrstvom za naravne vire in prostor in občino skladno s predhodnim programom odprave posledic nesreče.